
MINISTERUL TRANSPORTURILOR ŞI INFRASTRUCTURII 
DIRECŢIA TRANSPORT RUTIER



Informare privitoare la:
- autorizațiile bilaterale pentru Federația Rusă;
- autorizațiile bilaterale pentru Belarus;
- suplimentările CEMT 2023

Ref: autorizațiile bilaterale pentru Federația Rusă;
Contingentul trimestrial de autorizații – 1/4 din cel anual, va fi preluate la începutul săptămânii viitoare de la Ambasada Romanei la Moscova, prin bunăvoința unui transportator român; estimam să le avem la începutul săptămânii 06 – 10 martie. 
ADR va aloca contingentul respectiv pentru o perioada de 3 luni. 
Reamintim faptul ca autorizațiile din contingentul anului 2022 sunt valabile până la 28.02.2023, inclusiv.
*
Ref: autorizațiile bilaterale pentru Belarus
Ele vor sosi în tara la începutul săptămânii viitoare, aduse tot prin bunăvoința unui transportator.
Contingentul primit este cel anual.
*
Ref. Suplimentările CEMT
Secretariatul CEMT va prelucra datele solicitărilor de suplimentare în cursul lunii martie 2023; 
Estimăm un număr de 82 aut CEMT care pot fi distribuite la un număr de aprox. 300 solicitări de suplimentare; criteriul de alocare va fi data depuneri solicitării. Lista de suplimentare va fi publicata la sfârșitul lunii martie 2023.
*
Reamintim posesorilor de autorizații CEMT 2023 ca raportările curselor efectuate cu autorizațiile CEMT se vor face, exclusiv, on-line, începând cu 01 iunie 2023; de aceea rugăm să nu se mai transmită, prin postă, fizic, la Secretariatul CEMT – MTI, foile de drum din carnetele de drum CEMT 2023.
*
Începând cu 01 aprilie 2023, transportul terță țară derulat, în cazul particular dintr-un stat   non-UE spre și dinspre UK se poate face numai cu autorizație CEMT; solicitarea României de a derula transportul respectiv în conformitate cu acordul rutier bilateral dintre România și UK (aceste transporturi sunt liberalizate prin acordul menționat), nu fost agreată de U.E.
Reamintim ca transportul rutier de marfă dintr-un stat UE spre și dinspre UK se face numai pe baza copiei conforme a licenței comunitare.

